Diari Oficial de la Generalitat Valenciana


Sumari del DOGV 3995, del 09-05-2001 (2001/3884)

Informació pública de la modificació del pla especial de protecció del conjunt històric que té per objecte la inclusió de la fitxa de l'edifici situat al carrer Major, 21, parcel·la 13, i que dóna al carrer del Camí Real de Sagunt.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3995

Data del DOGV
:   09-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3884


Organisme emissor
:   Ajuntament de Sagunt

Tipus de document
:   Anunci

Informació pública de la modificació del pla especial de protecció del conjunt històric que té per objecte la inclusió de la fitxa de l'edifici situat al carrer Major, 21, parcel·la 13, i que dóna al carrer del Camí Real de Sagunt. [2001/Q3884]
  
Es fa saber, mitjançant aquest edicte, que l'alcalde president, en ús de les atribucions que li confereix la llei, ha dictat, amb data 26 de març de 2001, la resolució de l'Alcaldia que es diu tot seguit:
  
Vist que la Direcció General d'Urbanisme i Ordenació Territorial de la Conselleria d'Obres Públiques, Urbanisme i Transports, amb data 2 de març de 1998, va informar favorablement el pla especial de protecció del conjunt historicoartístic de Sagunt.
  
Vist que el Ple de la corporació municipal, en la sessió extraordinària del dia 9 de juny de 2000, per unanimitat, va aprovar provisionalment el pla especial de protecció del conjunt historicoartístic.
  
Vist que el pla especial de protecció del conjunt historicoartístic de Sagunt a què es fa referència està pendent d'aprovació definitiva pel conseller d'Obres Públiques, Urbanisme i Transports, segons es desprén de l'acord de la Comissió Territorial d'Urbanisme de València, de data 21 de desembre de 2000.
  
Vist que el Departament d'Urbanisme de la Universitat Politècnica de València remet un escrit amb data 26 de febrer de 2001, amb el número d'entrada 02694, relatiu a «errada material apreciada al pla especial de protecció de Sagunt Ciutat Vella», que afecta a la fitxa individual de l'edifici situat al carrer Major, 21, illa 36026, parcel·la 13, i que aquesta errada consisteix en la no inclusió a la fitxa, lliurada amb anterioritat, de les determinacions que corresponen a l'acord d'edificació situat en aquesta parcel·la i que dóna al carrer del Camí Real. Aquestes determinacions figuren als originals i va ser traspaperada per error a la fase de reproducció de material.
  
La descripció de la fitxa és aquesta:
  
Característiques:
  
Parcel·la 13, illa 36390
  
Carrer Major, número 21, i
  
que dóna al carrer del Camí Real
  
Ocupació Total
  
Aprofitament tipus 4
  
Règim de propietat Pròpia
  
Usos Residencial
  
Estat de l'edificació Desperfectes lleus
  
Adscripció tipològica O
  
Interés arquitectònic Claredat de tipus
  
 Interés de façana
  
Valors de conservació Façana normalitzada
  
 Desequilibri alçada
  
Qualificació Protegit ambiental 4B
  
Obres admissibles Consolidació
  
 Conservació
  
 Restauració
  
 Reforma
  
 Reestructuració de cobertes
  
 Reestructuració
  
 Addició de plantes
  
Nombre màxim de plantes PB + 3
  
Alçada de cornisa 12
  
Atés que la tramitació dels plans s'estableix en l'article 38 de Llei Reguladora de l'Activitat Urbanística; a la qual s'ha de subjectar l'esmena d'aquesta errada material.
  
Atés que l'apartat 2.a i b) de l'article 38 de la Llei Reguladora de l'Activitat Urbanística estableix que «L'òrgan competent de l'administració que promoga o supervise la redacció del pla, que en aquest cas és l'ajuntament, una vegada conclosa aquesta, el sotmetrà simultàniament a:
  
a) Informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'ampla difusió a la localitat. Durant aquesta informació, el projecte diligenciat del pla haurà d'estar dipositat, per a la consulta pública, a l'ajuntament o ajuntaments afectats pel canvi d'ordenació i, si escau, a un local de l'administració promotora situat a la capital de la província.
  
No serà preceptiu reiterar aquest tràmit en un mateix procediment, encara que s'introduïsquen modificacions substancials al projecte, serà suficient que l'òrgan que atorgue l'aprovació provisional la notifique a les persones interessades que compareguen a les actuacions.
  
b) Informes dels distints departaments i òrgans competents de les administracions exigits per la legislació reguladora de les seues respectives competències, tret que ja hagueren aconseguit acords interadministratius previs. Exceptuant en aquest darrer cas, quan es tracte de plans generals, serà preceptiu l'informe de les conselleries competents en matèria d'educació i sanitat.
  
Atés que els tràmits per a incloure l'omissió que s'ha produït exigeix el compliment del mateix procediment que per a l'aprovació, article 55 de Llei Reguladora de l'Activitat Urbanística.
  
A la vista del que s'ha dit anteriorment, aquesta Direcció Secció d'Urbanisme proposa al Ple de la corporació municipal el que es diu tot seguit:
  
Primer
  
Sotmetre al tràmit d'informació pública en els termes, forma i terminis establits al penúltim dels atesos, la modificació del pla especial de protecció del conjunt historicoartístic; que té per objecte la inclusió de la fitxa individual de l'edifici situat al carrer Major, 21, illa 36128, parcel·la 13, i que dóna al carrer del Camí Real.
  
Segon
  
Que atés l'abast de la modificació s'entén exigible, únicament l'obtenció de l'informe de la Conselleria de Cultura, en aquest tràmit.